श्री सिंह ने कहा कि सभी निकाय अपनी आय को बढ़ाएं इसके लिए नगरीय क्षेत्र में लगने वाले होर्डिग्स पर विशेष ध्यान दिया जाए। उन्होंने कहा कि बिना अनुमति के लगाए गये होर्डिगों के विरूद्ध अभियान चलाकर कार्यवाही की जाए। स्कूलों, कोचिंग सेन्टरो, कम्पनियों आदि द्वारा लगाये गये होर्डिगों पर विशेष नजर रखी जाए। उन्होंने कहा कि अवस्थापना सुविधा के तहत स्वीकृत सभी कार्यो पर निर्माण कार्य प्रारम्भ करते हुए समय से उसे पूरा किया जाए। राज्य वित्त एवं 14 वें वित्त आयोग द्वारा उपलब्ध धनराशि की समीक्षा में अधिशासी अधिकारी इगलास द्वारा राज्य वित्त की धनराशि व्यय न करने पर नाराजगी व्यक्त करते हुए कहा कि एक सप्ताह में कार्ययोजना बनाकर मेरे समक्ष प्रस्तुत करें अन्यथा आपके विरूद्ध कार्यवाही सुनिश्चित की जाएगी.इस अवसर पर समस्त एडीएम प्रशासन, अधिशासी अधिकारी उपस्थित रहे।